ΕΝΩΤΙΚΗ ΑΓΩΝΙΣΤΙΚΗ ΚΙΝΗΣΗ ΠΥΡΟΣΒΕΣΤΩΝ
.          Της Ένωσης Υπαλλήλων  Πυροσβεστικού Σώματος  Περιφέρειας Βορείου Αιγαίου           .
Τηλ.: 6974055854,  6978276882,  fax: 2674022211,   web site: www.eakp.gr,   email: info@eakp.gr
                                                                                                                      Μυτιλήνη 29 Μαρτίου  2025
ΠΑΝΑΙΓΕΙΑΚΗ ΚΙΝΗΤΟΠΟΙΗΣΗ ΓΙΑ ΥΓΕΙΑ ΚΑΙ ΑΚΤΟΠΛΟΪΑ
 
       Συναδέλφισσες, συνάδελφοι
Η Ενωτική Αγωνιστική Κίνηση Πυροσβεστών στηρίζει την πρωτοβουλία εργατικών κέντρων, νομαρχιακών τμημάτων της ΑΔΕΔΥ, σωματείων και φορέων των νησιών του Αιγαίου,  για κινητοποιήσεις στο υπουργείο υγείας την Δευτέρα 31/3 και στο υπουργείο Ναυτιλίας την Τρίτη 1/4. 
Η κατάσταση που επικρατεί στον τομέα της υγείας, όπως πολύ γλαφυρά περιγράφεται στο κοινό πλαίσιο πάλης επηρεάζει πολλαπλά εμάς τους πυροσβέστες. Εκτός από τους κινδύνους που αντιμετωπίζουμε λόγω της φύσης του επαγγέλματος και την διαχρονική άρνηση της πολιτείας να λάβει ουσιαστικά μέτρα για την προστασία της υγείας και της ζωής μας το τελευταίο διάστημα είμαστε αντιμέτωποι και με την εφαρμογή του νόμου 4662 και του νέου δόγματος του υπουργείου μας που  έχουν επιβάλλει εργασιακό μεσαίωνα για τους πυροσβέστες με ότι σημαίνει αυτό για την κατακόρυφη αύξηση των επαγγελματικών κινδύνων.
Επίσης στον τομέα της ακτοπλοΐας έχουν ήδη ανακοινωθεί οι αυξήσεις της τάξης του 12% στα ήδη πανάκριβα ακτοπλοϊκά εισιτήρια κάνοντας είδος πολυτελείας ακόμα και ένα ταξίδι προς το κεντρικό λιμάνι της χώρας. Δυστυχώς όμως για μας που ζούμε και εργαζόμαστε στα νησιά τα ταξίδια αυτά δεν είναι ούτε πολυτέλεια ούτε αναψυχής αλλά ανάγκη για να καλύψουμε εμείς οι ίδιοι τα αποτελέσματα της εγκατάλειψης από την πολιτεία σε όλους τους τομείς. Ακόμα περισσότερο για τους συναδέλφους που έχουν μετατεθεί αναγκαστικά στα νησιά πολύ μακριά από τον τόπο συμφερόντων τους και είναι αναγκασμένοι να ταξιδεύουν ακόμα και για έχουν επαφή με την οικογένεια τους. 
Καλούμε όλους τους συναδέλφους που υπηρετούν στα νησιά του Αιγαίου αλλά και τους συντοπίτες μας που υπηρετούν σε σταθμούς και κλιμάκια της Αττικής να στηρίξουν τις κινητοποιήσεις και το πλαίσιο πάλης μαζί με όλους τους συναδέλφους εργαζόμενους σε δημόσιο και ιδιωτικό τομέα και τους κατοίκους των νησιών μας . 

